钦定古今图书集成/明伦汇编/闺媛典/第170卷 > 徐氏女
## 钦定古今图书集成/明伦汇编/闺媛典/第170卷 > 徐氏女

按《处州府志》：“徐氏女，许字叶埜。八岁失怙恃，育于祖
母。十二通《孝经》《烈女传》，容端性敏，迥异凡女。年十八，
未嫁而埜亡，女号恸乞奔丧，至则去妆饰，服衰麻，誓
死不二。寡言慎动，未尝一出阃外。事埜父母以孝。郡
守李公冕踵门表异，侍御舒汀复其家。嘉靖二十七
年，侍御裴绅以事闻，旌表，建坊，岁给粟帛。寿七十有”
六终。